Tfajla ta' 20 sena li kienet passiġġiera qed issofri minn ġrieħi gravi Raġel u tfajla ta' 20 sena ddaħħlu l-isptar wara inċident tat-traffiku li seħħ ilbieraħ filgħaxija fi Vjal il-Labour fin-Naxxar. Mill-ewwel informazzjoni jirriżulta li vettura misjuqa minn raġel ta' 39 sena ħabtet ma' vettura li kienet ipparkjata fl-istess triq. Il-każ seħħ għall-ħabta tas-siegħa ta' filgħodu. Fuq il-post issejħu żewġ amnbulanzi kif ukoll il-Protezzjoni Ċivili biex joħorġu lill-vittmi mill-vettura. Huma ttieħdu Mater Dei fejn il-passiġġiera kienet iċċertifikata li qed issofri minn ġrieħi gravi filwaqt li s-sewwieq sofra ġrieħi ħfief. Il-Pulizija għadha qed tinvestiga. Ritratt: Facebook/ Ġaħan Onlajn